**MAGYARORSZÁGI OROSZ FEKETE TERRIER EGYESÜLET A KÖZÖSSÉGÉRT**

**MOFTEK e-elnökségi ülés**

**Jegyzőkönyv**

Dátum: 2021. augusztus. 26 (csütörtök) este: 20.00 óra.

Résztvevők: személyes megjelenés nélkül, e-ülés, elektronikus eszközről és platformról bejelentkezve.

Napirendi pontok: mellékelt meghívó szerint

Emlékeztetőt készítette: Dobainé Tar Zsuzsanna

Emlékeztető készítésének időpontja: 2021. augusztus 27.

**Első napirendi pont:** Családi nap programjának véglegesítése (szeptember 25. Happy Dog)

Mielőtt az elnök az első napirendi pontot ismerteti, megállapítja, hogy az e-ülésre az elnökség minden tagja bejelentkezett.

Elmondja, hogy a családi nap helyét és idejét már korábban lefoglaltuk, de mindenképpen szükséges személyesen is felkeresni az iskola vezetőjét mielőtt hirdetni kezdjük a családi napot. Ha ez megtörténik, akkor elkészítjük a felhívást és feltesszük a szokásos fórumokra. Természetesen mindenkit várunk, akik fajtánkat tartják. A korábbiaktól eltérően viszont az elnök javasolja, hogy a rendezvény tagjainknak legyen most csak ingyenes, a költségekhez hozzájárulásként a többi résztvevőnek 1.000.-Ft-térítési díjat javasol. Elmondja, hogy sajnos a bezárások miatt két éve nem volt klubkiállításunk sem, így csak a tagdíj az egyetlen bevételünk, viszont a rendezvény helyszínéért, a szabadidős foglalkozásokért fizetnünk kell. Szeretnénk, ha nem maradna el a szokásos ebéd sem. Az elnökség a javaslatot elfogadja.

Megállapodunk abban, hogy ez a nap a fajtát tartók találkozásáról, beszélgetésről, játékos vetélkedőkről szól majd.

**Második napirendi pont:** 2021-es klubkiállítás: bíró felkérése, ajándékok véglegesítése.

A bíró felkérése megtörtént (Zaur Agabeyli), várjuk visszajelzését. Azon a napon a bíró nem bírál az Európa kiállításon, így a kijelölt ringben időben el tudjuk kezdeni majd a klubkiállításunkat. Korábban már megállapodtunk, hogy milyen ajándékokat adunk minden nevezőnek a szokásos kupákon, rozettákon kívül, s ezeket meg is rendeltük és meg is kaptuk már. Az elnök kéri, hogy gondoljuk át a további ajándékok vásárlását, így megállapodunk, hogy az eddigiekhez még 3 féle, jól használható ajándékot veszünk majd meg. Ebben szintén egyetért az elnökség.

Az előzetes tájékoztatás szerint lesz arra mód, hogy egy előre kijelölt napon majd be tudjuk vinni a Hungexpo területére, ami majd a kiállításhoz szükséges, de mindent jó előre el kell készíteni, hogy ott már minél kevesebb munkánk legyen. Az elnökség tagjai felajánlották segítségüket, de a tagságtól is fogunk kérni majd segítséget bizonyos feladatokhoz. .

**Harmadik napirendi pont:** Új tagok felvétele.

Az elnök 3 új tag felvételi kérelmét ismerteti, az elnökség jelentkezésüket egyhangúlag elfogadja.

**Negyedik napirendi pont:** Egyebek

Itt megbeszéltünk még egy/két aktualitást.

kmf.

Hitelesítő: Jegyzőkönyvvezető:

Pados Péter Mária sk. Dobainé Tar Zsuzsanna sk. alelnök elnök